זירת הפיגוע בירושלים. היום | צילום: TPS, חדשות

דובר צה"ל מפרסם היום (ראשון) ממצאים ראשוניים מתחקיר פיגוע הדריסה שהתרחש בטיילת ארמון הנציב בירושלים, בו נרצחו קצינה, שתי צוערות וצוער נוסף מבה"ד 1. על פי הממצאים, שניים מהצוערים שהיו בזירת האירוע ירו לעבר המחבל, אולם בשלב זה לא ניתן לקבוע אם הוא מת כתוצאה מירי כוחות צה"ל או מירי של אזרח שהיה אף הוא במקום.

לסיפורים הכי מעניינים והכי חמים – הצטרפו לפייסבוק שלנו

מתחקיר כי החיילים מגדוד ארז בבה"ד 1 הגיעו לארמון הנציב לצורך פעילות חינוך במקום עבור צוערים לא קרביים. שניים מהצוערים ירו במחבל ברגע שהבינו שמדובר בפיגוע ולא בתאונת דרכים, וזו הייתה סיבת ההתמהמהות. "מוקדם לקבוע שהצוערים ירו באיחור", אמר דובר צה"ל מוטי אלמוז. "אני מבין שהייתה חתירה מצדם למגע".

"לא נכון לקשר למקרה אזריה" | צילום: רויטרס

בהקשר זה ביקש דובר צה"ל להדגיש: "לא נכון לקשר בין המקרה הזה למקרה של אלאור אזריה, נוכח העובדות שעלו בתחקיר הראשוני". אלמוז אמר את הדברים על רקע האמירות לפיהן הצוערים התמהמהו מחשש לפעול נגד המחבל.

"מוקדם לקבוע אם ירו באיחור" | צילום: דיווחי הרגע, חדשות

"במציאות שבה הכול מצולם קשה להחזיק מידע על פגיעה בחיילים", הוסיף אלמוז. "אין עדות בנוגע לחייל שאמר 'פחדתי לפתוח באש'". דובר צה"ל ציין כי בשלב זה לא ברור אם הוגדרה חוליית אבטחה בקרב הצוערים בעת שהיו בסיור.

מלבד דבריו של דובר צה"ל, איל קורן, מדריך נוסף ששהה עם החיילים העיד בפני המשטרה כי החיילים פעלו כשורה. "אני והמדריך השני שהיה עמי ירינו עם הנשק האישי שלנו במחבל. אבל לא ירינו לבד, אלא גם חיילים שהיו איתנו. הם פעלו למופת. הגיבו נכון ולא היססו. תוך 15 שניות נגמר האירוע. חשוב שידעו מה היה שם ולא יכפישו את החיילים".